钦定古今图书集成/方舆汇编/职方典/第1135卷 > 《禹贡》荆州之域汉滨之地跨潜沔云梦沧浪三
## 钦定古今图书集成/方舆汇编/职方典/第1135卷 > 《禹贡》荆州之域汉滨之地跨潜沔云梦沧浪三

澨诸薮泽。三代以来，如权国，即今荆门、当阳；如郧子国，即竟陵、云杜，总隶荆州。周成王封熊绎于荆，其后都郢，更名楚。相传南郡、江陵有楚都旧址，盖皆荆之封壤，春秋为郊郢，战国曰郢中。秦置南郡，改郢都为郢县。汉分南郡置江夏郡，以临沮、当阳编都属南郡，竟陵、云杜属江夏郡。魏改临沮属襄阳郡。晋初编都当阳，鄀县属南郡云杜、竟陵、南新市属江夏郡。太康九年，分江夏西界立竟陵郡，领长寿、竟陵、新市、霄城、云杜治石城。隆安五年，以沮、漳降蛮立武宁郡乐乡、长林二县，又立长宁郡。后又改长宁郡为永宁郡，领长宁县。南宋立冯翊郡，领莲勺、高陆、鄀县，又以竟陵郡属郢州。齐以临沮、当阳、编都属南郡。竟陵云杜霄城、长寿，新市属竟陵郡，新市又与新阳属安陆郡。编都新阳，又属怀化郡。新市新阳又与武宁属武宁郡。梁立北新州及梁宁郡，领长寿县。景陵郡领梁安县，武宁郡领县如旧。安陆郡领南新市及新阳县。建安郡领霄城县，又置安居县。沔阳郡。西魏置鄀州、基州及章山郡、上黄郡，以长寿隶安州。改冯翊郡为汉东郡，莲勺县为蓝水县，高陆县为滶水县。北新州曰温州，新阳曰角陵，南新市曰富水。又置盘陂县，而省州陵、惠怀二县，置县曰建兴。改竟陵县曰霄城，置竟陵郡。后周分置石城郡，又置平州，领漳州、安远二郡。属梁蕃。于建兴置复州，霄城复曰竟陵。后于石城置郢州，废竟陵郡。保定中，新州、梁宁等郡废，入竟陵郡。隋开皇元年，废石城、安陆、冯翊三郡，于竟陵县置复州，后徙治沔阳。七年，改平州为玉州。九年，废漳州、安远、武宁、缘麻及玉州。十三年，省长林县入长宁县。十八年，复长林属南郡。废长宁，改安居曰昭丘。仁寿三年，复州复治建兴。大业元年，复置竟陵郡，省滶水入蓝水。废温州，改角陵曰京山，废盘陂入焉；改昭丘曰荆台，寻废入当阳。废复州，置沔阳郡。唐初，移复州治竟陵。武德四年，以京山、富水复置温州，于长林东境立基州，并置章山县。复置平州，并析置临沮县。以乐乡置鄀州。五年，改沔阳郡为复州。六年，改平州为玉州。七年，废基州，以漳山隶郢州。八年，省漳山入长林。废玉州，省临沮，以当阳县属江陵。贞观元年，废郢州，以长寿隶鄀州，漳山属江陵郡，以鄀州领长寿，省上洪，又省蓝水县入焉。七年，徙沔阳郡怡沔阳镇。八年，废鄀州，以长寿、乐乡、率道隶温州。十七年，复置郢州，治京山。废温州，而以京山、富水属焉。后改富水郡。天宝元年，更沔阳郡为竟陵郡。乾元元年，复改富水郡为郢州，还治长寿，又改复州为竟陵郡。宝应二年，竟陵郡复治竟陵县。贞元二十一年，析长林县置荆门县。大中间，置征科巡院于白沙、白洑。后晋天福元年，改竟陵曰景陵，高季昌建荆门县为荆门军，治当阳等省。宋乾德二年，并富水县入京山县。三年，改白洑院为潜江县，白沙院为玉沙县，皆属江陵府。开宝五年，复置荆门军，领长林、当阳二县，徙治长林。至道二年，以玉沙县属景陵郡。宝元二年，废沔阳为镇，并入玉沙。熙宁六年，废复州，以景陵县属安州，并入玉沙。废荆门军，以荆门县复隶江陵府。元佑元年，复置复州及玉沙县，而以玉沙、景陵隶复州。三年，复置荆门军。建炎十四年，废当阳县入长林县。十六年，复置当阳，属复州。端平三年，复州玉沙县并徙沔阳荆门军治当阳县。元至元十二年，改复州为复州路。十四年，改荆门军为荆门府。十五年，改郢州为安陆府，领长寿县，隶河南行省。移荆门府治古城，领长林、当阳二县。十六年，改复州“路为沔阳府，领玉沙、景陵二县，隶河南行省。天历元年，改荆门府为荆门州。” 明洪武八年，改安陆府为安陆州，领京山县，以长寿县省入，直隶湖广布政司九。

年，改沔阳府为沔阳州，并入玉沙，领景陵县，直隶湖广布政司。十年省当阳县入荆门州，并潜江县属荆州。十三年复置当阳，仍属荆州府。嘉靖十年，以旧邸在安陆州，改为承天府，设钟祥县附郭，仍与京山并。割荆州府之潜江县、荆门州当阳县及沔阳州景陵县皆增属，隶湖广布政司。

皇清顺治二年，改承天府为安陆府所属州、县名号。

仍旧制

钟祥县：〈附郭。〉

春秋、战国郊郢之地。属楚，曰郢中。秦并天下，分荆州属南郡，即今江棱县。汉为云杜地，属江夏郡地，即今武昌。三国魏曰郢州。晋初属江夏郡。元康九年，分江夏西界立竟陵郡，即今景陵县，置长寿县。宋齐仍为长寿县，属竟陵郡。梁立北新州，遗址在京山东北，置梁宁郡，领长寿县。西魏以长寿改属安州，今德安府。后周分置石城郡，后于石城置郢州。隋开皇初郡废，大业初，复置竟陵郡。唐复立郢州，治长寿县。贞观元年州废，以长寿县隶鄀州。十七年，复置郢州，治京山，后改富水郡。乾元初，复改富水郡为郢州，还治长寿。梁、唐、晋、汉因之。后周废富水入京山。宋为郢州，富水郡防御，属京西南路。元至元十五年，改郢州为安陆府，领长寿县，隶河南行省。明初因之。洪武八年改安陆府为安陆州，领京山县，以长寿县省入，今之“元佑宫” ，即其基也。嘉靖十年，改安陆州为承天府，设钟祥县附郭。十八年，巡抚都御史陆杰、巡按监察都史姚虞又奏割荆门州之马良、望乡来属。

皇清顺治三年，改承天府为安陆府，《钟祥县》仍附郭。

隶湖广布政司，分隶荆西道。

京山县

汉云杜、安陆二县地。东汉为云杜、南新市二县境。晋属竟陵郡。宋、齐因之。梁立北新州，置安陆郡，领南新州及新阳县。西魏改北新州曰温州，新阳曰角陵，改南新市为富水县，又置盘陂县。隋开皇初，郡废。大业初，州废，改角陵曰京山，废盘陂入焉。唐初属安州。武德四年，以京山、富水复置温州。贞观十七年，州废，二县皆属郢州。宋乾德二年，废富水入京山。元因之，属安陆府，隶荆湖北道。兵乱，移治汉滨。至元十二年，还旧治。明因之，属安陆州。嘉靖十年，改州为承天府

皇清顺治三年，改承天府为安陆，府、县仍属焉。

按《县志》，周《职方》，皆荆州之域。周为云子之国，在楚为郊郢。秦为南郡地，汉为江夏郡之云杜、安陆二县境。后汉分安陆立新市县，属江夏之竟陵，魏因之。晋初亦为江夏郡之云杜、南新市之疆域。惠帝时，二县分属竟陵郡，齐又分新市、新阳别属安陆郡。梁普通末，乃以为新州，即梁宁郡治所。西魏以为温州，又改新阳曰角陵，改南新市为富水郡，仍以县属焉。周因之。隋初郡废，县属安陆，省盘陂县，改角陵曰京山。大业初，以京山、富水属安陆郡。唐武德初，以京山、富水隶安州。四年，又以二县属温州。贞观十七年，废温州，京山、富水属郢州。五代仍唐制。

潜江县